Glenn Burke

Glenn Lawrence Burke (16. marraskuuta 1952 Oakland, Kalifornia – 30. toukokuuta 1995 San Leandro, Kalifornia) oli yhdysvaltalainen baseballpelaaja, joka pelasi ulkokentällä. Hänen seuransa oli vuosina 1976–1978 Los Angeles Dodgers ja tämän jälkeen Oakland Athletics siihen saakka, kunnes hän pelasi viimeisen ottelunsa vuonna 1979.

Burke oli ensimmäinen avoimesti homoseksuaalinen MLB-pelaaja. Hän kertoi myöhemmin ihmisten ennakkoluuloisuuden ajaneen hänet päättämään baseballuransa. Vuonna 1987 Burken oikea jalka vammautui auton törmättyä häneen San Franciscossa. Tämän jälkeen hänen päihteidenkäyttönsä lisääntyi tuntuvasti, ja hän päätyi vankilaan törkeästä varkaudesta ja huumausaineiden hallussapidosta. Hän kuoli 42-vuotiaana AIDS-komplikaatioihin.

Lähteet 

Yhdysvaltalaiset baseballpelaajat
Vuonna 1952 syntyneet
Vuonna 1995 kuolleet